Notat

Til	                        	
Ordinære medlemmer:
Prorektor Anne-Brit Kolstø
Studiedekan Trygve Wyller, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Morten Rykke, OD (vara for Brodal)
Dekan Asbjørn Rødseth, SV
Studiedekan Doris Jorde, UV
Professor Gunnar Handal, Fagområdet for universitetspedagogikk
Utdanningsleder Beatrice Halsaa, SKK
Maria Veie Sandvik, Studentparlamentet
Kristian Meisingset, Studentparlamentet
Johannes Wilm, Studentparlamentet
Biblioteksdirektør Jan Erik Røed, UB (observatør)

Varmedlemmer:
Professor Kirsten Hofgaard Lycke, FUP (vara for Handal)
Senterleder Bente Herstad, SUM (vara for Halsaa)
Overbibliotekar Randi Rønningen, (vara for Røed)
Elisabeth Torkildsen (vara for Meisingset)
Sigrid Steffensen Melkeraaen (vara for Wilm)		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi:
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon		

INNKALLING TIL MØTE I UNIVERSITETSSTYRETS STUDIEKOMITE FREDAG 9. DESEMBER 2005 KL 12.15 – 15.00 I STORT MØTEROM I ADM.BYGN., 10. ET.

Orienteringssaker
•		Komitéstruktur
Orientering ved 	
•		Flytting av studieprogrammet IT – språk logikk psykologi
HF informerer studiekomiteen om at studieprogrammet IT – språk logikk psykologi (bachelor og master) overføres administrativt fra Det humanistiske fakultet til Det matematisk-naturvitenskapelige fakultet i forbindelse med at fagmiljøet i humanistisk informatikk ved Institutt for lingvistiske og nordiske studier på nyåret 2006 flytter over til Institutt for informatikk. Studieprogrammet er tverrfakultært, og studentene vil fortsatt kunne ta emner på Det humanistiske fakultet etter overflyttingen. Vårsemesteret 2006 vil emnene fortsatt administreres av Det humanistiske fakultet samtidig som programendringer og overføringen administrativt og fysisk med flytting av maskiner forberedes av begge fakulteter med ikrafttreden fra høsten 2006. Opptaket til høsten 2006 vil foretas av Det matematisk-naturvitenskapelige fakultet.

Diskusjonsssaker
•		Bruk av karakterskalaen: Oppfølgning av referansepanelenes rapporter
J.nr. 05/8755
Både UiO og de andre lærestedene i landet arbeider med å etablere en god bruk av bokstavkarakterskalaen som ble innført høsten 2003. Det er nedsatt nasjonale referansepaneler for de ulike fagområdene som et ledd i dette arbeidet på nasjonalt nivå. De nasjonale referansepanelene har i høst sendt sine rapporter til Universitets- og høgskolerådet. 
På møtet 9. september fikk komiteen en foreløpig orientering om karakterfordeling hentet fra LIST. På bakgrunn av referansepanelenes rapporter, data fra LIST, samt evalueringer av karaktersetting og sensorordninger gjennomført av NIFU STEP, på oppdrag fra Utdannings- og forsknings departementet, legges det nå frem en diskusjonssak.
Vedlagte saksnotat legges frem som grunnlag for diskusjon omkring anvendelse av karakterskalaen og kvalitetssikring av karaktersettingen. Studiekomiteen bes komme med sine innspill i forhold til det videre arbeidet med å kvalitetssikre karaktersettingen, både ved UiO og nasjonalt. 	
•		Bruk av studentevalueringer ved UiO
J.nr. 05/20829
Kvalitetssystemet forutsetter jevnlige evalueringer blant studentene som et virkemiddel for å sikre studiekvaliteten ved UiO. Som~ et resultat av dette har antall evalueringer har gått opp de seneste årene, og det er en uttalt bekymring både fra vitenskaplig- og administrativt ansatte om evalueringstretthet hos studenten. Det er viktig å etablere en oversikt over og tenke helhetlig omkring bruk av studentevalueringer en UiO-student møter i løpet av sitt studieløp. For å sikre at studentevalueringer fungerer etter sin hensikt er det viktig å tenke helhetlig. Dette gjelder både evalueringens hensikt, form og tidspunkt samt hvordan og hvor mange evalueringer studenten møter i sitt studieløp. Dette ansvaret er delt mellom program, fakultet, institutt og Studieavdelingen. 
	
Vedtakssaker
1.6-05	Masterprogram på 120 poeng i Teknologi og innovasjon i kunnskapssamfunnet ved TIK-senteret
J.nr. 05/
Det samfunnsvitenskapelige fakultet vedtok på styremøtet 15.09.05 å anbefale opprettelsen aven toårig master i Teknologi, innovasjon og kunnskap fra studieåret 2006/7. Programmet baseres på det eksisterende internasjonale masterprogrammet ESST (90 studiepoeng), og skal omhandle hvordan teknologi, innovasjon og vitenskap inngår i samfunnsmessige prosesser. Studiet skal videre reflektere de tematiske områder og forskningsaktiviteter som er sentrale ved Senter for teknologi, innovasjon og kultur (TIK). Etableringen av dette programmet er en tilpassing av TIKs portefølje til ny gradsstruktur, og det toårige masterstudiet vil i motsetning til ESST være direkte kvalifiserende for forskerutdanning ved senteret.
Forslag til vedtak: Studiekomiteen anbefaler universitetsledelsen å opprette et masterprogram av 120 studiepoengs omfang i Teknologi, innovasjon og kunnskap ved Det samfunnsvitenskapelige fakultet.  Studiet etableres fra studieåret 2006/2007.	
2.6-05	Nytt masterprogram på teologi
J.nr. 05/
Det er behov for oppstart av Masterprogram i religionsstudier høsten 2006, fordi de første studentene da vil ha fullført Bachelorprogram i religionsstudier. Disse studentene har vært gitt en forventning om at det vil være et tilbud til dem om masterprogram når de har fullført bachelorprogrammet.
Forslag til vedtak: Studiekomiteen anbefaler universitetsledelsen å godkjenne at Masterprogram i religionsstudier opprettet januar 2003 iverksettes høsten 2006 ved studieretningen religionshistorie i masterprogrammet Kultur- og idéstudier ved Det humanistiske fakultet og ved masterprogrammet i Religion og samfunn ved Det teologiske fakultet. Studiekomiteen slutter seg til programbeskrivelsen for masterprogram i Religion og samfunn.	
3.6-05	Studiekvalitetsplan for UiO 2006 - 2007
J.nr. 05/20832
Forslaget til Studiekvalitetsplan er konsentrert om hovedområdene: Arbeid med studiekvalitet og Kvalitetssystemet. Arbeid med studiekvalitet forgår for det meste på fakultets- og instituttnivå. Tiltakene er begrunnet i Årsrapport for studiekvalitet og studiekvalitetsarbeid for 2005 og UiOs styringsdokumenter. Planen forutsetter at tiltak konkretiseres ytterligere i den enkelte enhets planer. 
Når det gjelder arbeid med kvalitetssystemet ble det i 2005 satt som mål å få implementert og forankret kvalitetssystemet. Dette arbeidet er ikke ferdig og må derfor videreføres i 2006. I Årsrapporten for 2005 ble det i tillegg satt fokus på rapporteringsprosessen, og de data den frembringer. Det blir viktig at denne prosessen blir meningsfull og gir godt grunnlag for handling. 
En tenker seg at fakultetenes planer skal være grunnlag for dialogmøter og for årlig rapportering. For å komme inn en syklus som følger den øvrige plan- og rapporteringsprosess ved UiO, foreslår en at planen gjelder for to år. 
Forslag til vedtak: Studiekomiteen anbefaler universitetsledelsen å vedta Studiekvalitetsplan for UiO for 2006-2007.	
4.6-05	Mal for periodisk programrapport
J.nr. 05/2250
UiOs system for kvalitetssikring av utdanningsvirksomheten innebærer at ulike rapporter skal dokumentere studiekvalitet og studiekvalitetsarbeid, samt fungere som informasjons grunnlag for enhetenes, fakultetenes og institusjonens videre kvalitets arbeid. Felles rapportmaler skal ha to funksjoner. For det første skal de være til hjelp for de som er ansvarlige for rapporteringen i at de fungerer som veiledning og sikrer at de felles minstekrav som ligger i systembeskrivelsen dekkes i rapporten. For det andre gir de en felles struktur på UiOs dokumentasjon av studiekvalitet og studiekvalitetsarbeid som muliggjør sammenlikning over tid og mellom studietilbud. Adressat for de ulike rapportene er primært studietilbudets eier, men rapportene representerer også informasjon som er interessant for andre (eks studenter og eksterne interessenter). 
Den foreslåtte malen presenterer et felles minstekrav. Fakulteter og institutter står fritt til å utdype, konkretisere og legge til. Forslaget er utarbeidet med sikte på å gjøre rapporteringsarbeidet til en prosess som ikke er mer arbeidskrevende enn nødvendig, men som gir nødvendig og verdifull informasjon. 
Forslag til vedtak: Studiekomiteen anbefaler universitetsledelsen å vedta den foreslåtte mal for periodisk emnerapport.	
5.6-05	NOKUTs forskrift om standarder og kriterier for akkreditering av studietilbud og kriterier for akkreditering av institusjoner – høringsuttalelse fra UiO
J.nr. 05/18871
I brev av 17. oktober ber NOKUT om tilbakemelding på foreslåtte justeringer i forskrift om standarder og kriterier av akkreditering av studietilbud og institusjoner. Forslaget har vært på høring til fakultetene. Innholdet i kriteriene i forskriften er i hovedsak videreført fra gjeldende forskrift, så man har i høringen bedt om at det blir sett på de endringene som er foreslått og hvilke konsekvenser de vil få. Det har vært kort høringsfrist på forskriften, men NOKUT finner ikke å kunne utvide høringsfristen nå. Ny forskrift om standarder og akkreditering må være på plass innen 1. januar 2006 og NOKUT har lagt opp et ganske stramt tidsløp selv, med styremøte om høringsutkastet og høringsuttalelsene 15. desember. Høringsfrist til NOKUT var 30. november. NOKUT har fått beskjed om at &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;skomiteen og Studiekomiteen ved UiO skal behandle saken på sine respektive møter 5.og 9. desember og at eventuelle nye innspill fra møtene ettersendes..
Forslag til vedtak: Studiekomiteen anbefaler universitetsledelsen å slutte seg til vedlagte høringsuttalelse.  Etter avtale ettersendes evt. nye innspill fra Studiekomiteen til NOKUT.	
6.6-05	Fleksibel læring: Rapportering om aktiviteter i 2005
J.nr. 05/18996
I november 2002 vedtok Det akademiske kollegium ved UiO en strategisk plan for fleksibel læring for perioden 2003 – 2007. Teamleder for fleksibel læring ble ansatt i februar 2003. For 2003 ble det satt av kr 2 500 000 til fleksibel læring ved UiO. Av dette ble det lyst ut kr 2 100 000 i stimuleringsmidler etter kriterier vedtatt av Styringsgruppen for kvalitetsreformen. 17 prosjekter ble tildelt prosjektstøtte. For 2004 ble det satt av kr 5 700 000 til fleksibel læring, og 32 prosjekter fikk tildelt støtte etter kriterier vedtatt av Studiekomitéen. For 2005 ble det satt av kr 5 700 000 til fleksibel læring, og ytterligere 23 prosjekter ble tildelt støtte. Teamleder vil med dette rapportere fra aktiviteter i 2005, samt foreslå budsjett for 2006. 
Forslag til vedtak: 
1) Studiekomiteen anbefaler universitetsledelsen å ta rapporten om aktiviteter i 2005 til etterretning.
2) Studiekomiteen anbefaler universitetsledelsen å slutte seg til forslaget til budsjett for 2006 for Fleksibel læring.	
7.6-05	Fleksibel læring: Forslag til aktiviteter for 2006
J.nr. 05/18996
I følge strategiplanen for fleksibel læring som ble vedtatt i kollegiemøtet 05.11.02, skal det hvert år i planperioden utarbeides en handlingsplan som bygger på strategiplanen, men som gjenspeiler de erfaringene som etter hvert gjøres ved UiO og den utviklingen som skjer innen feltet fleksibel læring. I tråd med vedtatt strategiplan for Fleksibel læring vil Fleksibel læring fra og med 2006 stimulere til aktiviteter også innen etter- og videreutdanning (EVU). 
Utkast til handlingsplan for 2006 samt forslag til utlysningskriterier for stimuleringsmidler til fleksibel læring for utlysning i januar 2006, legges med dette frem for Universitetsstyrets studiekomité. 
Forslag til vedtak: Studiekomiteen anbefaler universitetsledelsen å slutte seg til forslaget til Handlingsplan for Fleksibel læring for 2006 samt de foreslåtte utlysningskriterier for 2006.	
8.6-05	Revidert utkast til ny Forskrift om studier og eksamener ved Universitetet i Oslo og utkast til utfyllende regler
J.nr. 05/251
I tilknytning til ny UH-lov har departementet (UFD) orientert om at alle forskrifter med 
hjemmel i gammel UH-lov må vedtas på ny. Dette innebærer at også UiO-forskriften av 2003 
må revideres og vedtas på ny. Universitetsdirektøren har da funnet å ville benytte denne 
anledningen til en full gjennomgang av UiO-forskriften av 2003 med sikte på endringer. 
En arbeidsgruppe og en referansegruppe med representanter fra alle fakultetene utarbeidet et utkast til ny UiO-forskrift til Studiekomiteens møte 28. oktober 2005 samtidig med at utkastet ble sendt på høring til fakultetene og Studentparlamentet. På bakgrunn av Studiekomiteens behandling og høringsuttalelsene er utkastet noe revidert. Enkelte tema har også vært diskutert i rektoratet som ønsker at også Studiekomiteen får vurdert det nye utkastet. I tillegg innebærer nylig mottatt brev fra departementet via Universitets- og høyskolerådet (UHR) at det kan bli snarlig behov for en endring av to av paragrafene i forskriften. Revidert forslag til ny UiO-forskrift legges derfor frem for Studiekomiteen i foreliggende møte. 
Forslag til vedtak: Studiekomiteen anbefaler universitetsledelsen å fremlegge for vedtak i Universitetsstyret følgende: 
1. Forskrift om studier og eksamener ved UiO vedtas i samsvar med foreliggende forslag. 
2. Utfyllende regler til §§ 2.4, 2.5, 2.6, 5.1, 7.1.6, 7.2 og 10.1 i foreliggende forslag til "Forskrift om studier og eksamener ved Universitetet i Oslo", vedtas i samsvar med forslaget, herunder: 
3. Videreføring fra 2005-2005 til 2006-2007 av eksamensgebyrsatsene for privatister og ordningens omfang 
4. Rektor får fullmakt til å fastsette endringer og/eller nye bestemmelser i §§ 2 7 og 2.8 dersom forskrift fra UFD gjør dette nødvendig. 
	
9.6-05	Vurdering av opptak av internasjonale søkere til bachelorprogrammer
J.nr. 05/20868
Avklaring av pkt U7 i Strategisk plan hvor det slås fast at UiO skal rekruttere dyktige og motiverte studenter, med særlig innsats i forhold til ”flere utenlandske studenter til ordinære programmer”. Sterk vekst innen internasjonalisering generelt gjør det nødvendig å foreta en prioritering og avklaring i forhold til hvor det skal satses med tanke på rekruttering av internasjonale studenter. 
Studieavdelingen er av den primæroppfatning at UiOs opptak til norskspråklige bachelorprogrammer av søkere som ikke har generell studiekompetanse, dvs. ikke imøtekommer kravet om norskkunnskaper, bør avvikles. UiO bør i stedet sette sterkere fokus på rekruttering av internasjonale studenter til høyere grader på engelsk og av utvekslingsstudenter gjennom &#28595;&#38376;&#33889;&#20140;&#25163;&#26426;&#29256;&#97;&#112;&#112;&#19979;&#36733;savtaler. 
Forslag til vedtak: Studiekomiteen anbefaler universitetsledelsen å avvikle opptaket til norskspråklige bachelorprogrammer av søkere som ikke har generell studiekompetanse ved at de ikke imøtekommer kravet om norskkunnskaper.	
10.6-05	Møtetidspunkter for Studiekomiteen vårsemesteret 2006
Det er behov for å fastsette møtetidspunkter for vårsemesteret 2006.
Forslag til vedtak: Studiekomiteen anbefaler universitetsledelsen å slutte seg til følgende møtedatoer for Studiekomiteen vårsemesteret 2006: 27. januar, 24. februar, 7. april og 19. mai.	
11.6-05	Eventuelt

Monica Bakken
studiedirektør

Finn Ragnar Berger
										seniorkonsulent

Vedlegg